Document ID: 32000R1478

32000R1478
L 167/1
SLUŽBENI LIST EUROPSKE UNIJE
19.06.2000.
UREDBA VIJEĆA (EZ) br. 1478/2000
od 19. lipnja 2000.
o izmjeni Uredbe (EZ) br. 2866/98 o stopama konverzije između eura i valuta država članica koje usvajaju euro
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 123. stavak 5.,
uzimajući u obzir prijedlog Komisije,
uzimajući u obzir mišljenje Europske središnje banke (1),
budući da:
(1)
Uredbom Vijeća (EZ) br. 2866/98 od 31. prosinca 1998. o stopama konverzije između eura i valuta država članica koje usvajaju euro (2) utvrđuju se stope konverzije od 1. siječnja 1999. u skladu s Uredbom Vijeća (EZ) br. 974/98 od 3. svibnja 1998. o uvođenju eura (3).
(2)
Odlukom Vijeća 98/317/EZ od 3. svibnja 1998. u skladu s člankom 121. stavkom 4. Ugovora (4) utvrđeno je da Grčka nije ispunila uvjete potrebne za usvajanje jedinstvene valute.
(3)
Prema Odluci Vijeća 2000/427/EZ od 19. lipnja 2000. u skladu s člankom 122. stavkom 2. Ugovora o usvajanju jedinstvene valute od strane Grčke 1. siječnja 2001. (5), Grčka sada ispunjava potrebne uvjete te izuzeće Grčke treba prestati, s učinkom od 1. siječnja 2001.
(4)
Za uvođenje eura u Grčkoj potrebno je utvrditi stopu konverzije između eura i drahme,
DONIJELO JE OVU UREDBU:
Članak 1.
Na popis stopa konverzije u članku 1. Uredbe (EZ) br. 2866/98, između stopa njemačke marke i španjolske pesete umeće se sljedeće:
„= 340,750 grčkih drahmi”.
Članak 2.
Ova Uredba stupa na snagu 1. siječnja 2001.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Santa Maria da Feiri 19. lipnja 2000.

Labels: 2
18